钦定古今图书集成/明伦汇编/官常典/第131卷 > 汉一
## 钦定古今图书集成/明伦汇编/官常典/第131卷 > 汉一

汉承秦制，爵二十等，至彻侯以赏功。国置相家丞、门
大夫、庶子。

按《汉书百官表》，爵一级曰“公士。”

〈注〉师古曰：“言有爵命，异于士卒，故称公士也。”

二《上造》。

〈注〉师古曰：“造，成也。言有成命于上也。”

《三、簪袅》

〈注〉师古曰：“以组带马曰《袅簪》。袅者，言饰此马也。

《四不更》。”

〈注〉师古曰：“言不豫更卒之事也。”

五大夫。

〈注〉师古曰：“列位从大夫。”

六官大夫，《七公大夫》。

〈注〉师古曰：“加官公者，示稍尊也。”

八《公乘》：

〈注〉师古曰：“言其得乘公家之车也。”

九五“大夫。”

〈注〉师古曰：“大夫之尊也。”

十、左庶长，十一右庶长。

〈注〉师古曰：“庶长言为众列之长也。”

《十二》左更。《十三》中更。《十四》右更。

〈注〉师古曰：“更言主领更卒，部其役使也。”

《十五》《少上造》，“《十六》《大上造》”，

〈注〉师古曰：“言皆主古造之士也。”

十七、《驷车》庶长

〈注〉师古曰：“言乘驷马之车而为众长也。”

十八、《大庶长》

〈注〉师古曰：“又更尊也。”

十九、《关内侯》

〈注〉师古曰：“言有侯号而居京畿，无国邑。”

二十、《彻侯》

〈注〉师古曰：“言其爵位上通天子。”

皆秦制，以赏功劳。彻侯金印紫绶。避武帝讳，曰“通侯”，
或曰“列侯。”改所食国令、长名相。又有家丞、门大夫、庶
子。

按杜氏《通典》，“汉初论功封列侯者凡百四十有三人。”

〈注〉萧何为冠。

外戚与《定天下矦》者二人。凡列侯，金印紫绶，大者食
县，小者食乡、亭，得臣。其所食吏民，凡皇帝之女为公
主，皆列侯尚之。

〈注〉国制，王姬下嫁于诸侯，以同姓诸侯主之。公者，诸侯之尊称，故为之公主。后汉荀爽上疏曰：“汉承秦法，设尚主之仪，以妻制夫，以卑临尊者。宜改尚主之制，以称乾坤之位。”

列侯国有相。

〈注〉改所食国令长为之。汉初，侯王有丞相，兼有相国。按《史》，周勃破燕王卢绾，得相国一人，丞相二人，景帝省之。

### 高帝二年以张良为成信侯韩太尉信为韩王

按《汉书高祖本纪》：“初，项梁立韩后公子成为韩王，张
良为韩司徒。羽以良从汉王，韩王成又无功，故不遣
就国，与俱至彭城杀之。及闻汉王并关中，而齐梁畔
之，羽大怒，乃以故吴令郑昌为韩王，距汉二年。冬十
月，张良自韩间行归汉，汉王以为成信侯，使韩太尉
韩信击韩，韩王郑昌降。十一月，立韩太尉信为韩王。”
《高帝》四年，立张耳为赵王，韩信为齐王，黥布为淮南
王，封侯公为平国君。

按《汉书高祖本纪》，四年“冬十一月，汉立张耳为赵王。
韩信已破齐，使人言曰：‘齐边楚，权轻，不为假王，恐不
能安齐’。汉王怒，欲攻之。张良曰：‘不如因而立之，使自
为守。春二月，遣张良操印，立韩信为齐王。秋七月，立
黥布为淮南王。八月，汉遣陆贾说项羽，请太公，羽弗
听。汉复使侯公说羽，羽乃与汉约，中分天下，割鸿沟’”
以西为汉，以东为楚。九月，归太公、吕后军，皆称万岁。
乃封侯公为平国君。按《韩信传》：韩信平齐，使人言
汉王曰：“齐夸诈多变，反复之国，南边楚，不为假王以
镇之，其势不定。今权轻，不足以安之，臣请自立为假
王。”当是时，楚方急，围汉王于荥阳，使者至，发书，汉王
大怒，骂曰：“吾困于此，旦暮望而来佐我”，乃欲自立为王。张良、陈平伏后蹑汉王足，因跗耳语曰：“汉方不利，
宁能禁信之自王乎？不如因立，善遇之，使自为守，不
然变生。”汉王亦悟，因复骂曰：“大丈夫定诸侯，即为真
王耳，何以假为！”遣张良立信为齐王，征其兵使击楚，
项王恐。按《张耳传》，陈馀袭常山王耳，耳败走谒汉
王，汉王厚遇之。四年夏，立耳为赵王。五年秋，耳薨，谥
曰景王，子敖嗣立。按《黥布传》，四年秋七月，立布为
淮南王。十一年布反，番阳人杀布兹乡。

按《异姓诸侯王表》“五年十二月乙丑，耳薨，子敖嗣为
王。”〈按本纪五年正月诸侯上疏请上皇帝号乃赵王张敖高祖时以十月为岁首则年表所纪是而耳
传五年秋耳薨恐误〉

高帝五年，封项伯等四人为列侯，赐姓刘氏。更封韩
信为楚王，封彭越为梁王。立吴芮为长沙王，亡诸为
闽粤王。赐有功军吏爵。拜娄敬为奉春君。封卢绾为
燕王。

按《汉书高祖本纪》，五年“冬十二月，灌婴追斩羽东城，
楚地悉定。封项伯等四人为列侯，赐姓刘氏。春正月，
下令曰：‘楚地已定，义帝无后，欲存恤楚众，以定其主。
齐王信习楚风俗，更立为楚王，王淮北，都下邳。魏相
国建城侯彭越，勤劳魏民，卑下士卒，常以少击众，数
破楚军。其以魏故地王之，号曰梁王，都定陶。二月甲’”
午，汉王即皇帝位，诏曰：“故衡山王吴芮与子二人，兄
子一人，从百粤之兵，以佐诸侯诛暴秦，有大功，诸侯
立以为王。项羽侵夺其地，谓之番君。其以长沙、豫章、
象郡、桂林、南海立番君芮为长沙王。”又曰：“故粤王亡
诸世奉粤祀。秦侵夺其地，使其社稷不得血食。诸侯
伐秦，亡诸身帅闽中兵以佐灭秦，项羽废而弗立，今
以为闽粤王，王闽中地，勿使失职。”帝乃西都洛阳。夏，
五月，兵皆罢归家。诏曰：“诸侯子在关中者，复之十二
岁；其归者半之。民前或相聚保山泽，不书名数。今天
下已定，令各归其县，复故爵、田宅；吏以文法教训辨
告，勿笞辱；民以饥饿自卖为人奴婢者，皆免为庶人。
军吏卒会，赦其亡罪而亡爵及不满大夫者，皆赐爵
为大夫。故大夫以上，赐爵各一级；其七大夫以上，皆
令食邑；非七大夫以下，皆复其身，及户勿事。”又曰：“七
大夫公乘以上，皆高爵也。诸侯子及从军归者，甚多
高爵。吾数诏吏，先与田宅及所当求于吏者，亟与爵。
或人君上所尊礼，久立吏前，曾不为决，甚亡谓也。异
日秦民爵公大夫以上，令、丞与亢礼。今吾于爵非轻
也，吏独安取此？且法以有功劳行田宅，今小吏未尝
从军者多满，而有功者顾不得，背公立私。守、尉、长吏
教训甚不善，其令诸吏善遇高爵，称吾意。且廉问有
不如吾诏者，以重论之。”戍卒娄敬求见，说上曰：“陛下
取天下，与周异，而都雒阳，不便。不如入关”据秦之固。
上以问张良，良因劝上是日车驾西都长安，拜娄敬
为奉春君，赐姓刘氏。秋七月，燕王臧荼反，上自将征
之。九月，虏荼。诏诸侯王视有功者立以为燕王。荆王
臣信等十人皆曰：“太尉长安侯卢绾功最多，请立以
为燕王。”

高帝六年，降封韩信为淮阴侯。始剖符，大封功臣，以
萧何为第一，曹参等皆为通侯。

按《汉书高祖本纪》：“六年冬十月，人告楚王信谋反。上
问左右，左右争欲击之。用陈平计，乃伪游云梦，十二
月，会诸侯于陈，楚王信迎谒，因执之。诏曰：‘天下既安，
豪杰有功者封侯，新立，未能尽图其功。身居军九年，
或未习法令，或以其故犯法，大者死刑，吾甚怜之。其
赦天下’。”上还至雒阳，赦韩信，封为淮阴侯。甲申，始剖
符封功臣曹参等为通侯。春，正月，壬子，以太原郡三
十一县为韩国，徙韩王信都晋阳。上已封大功臣三
十馀人，其馀争功，未得行封。上居南宫，从复道。上见
诸将，往往耦语，以问张良。良曰：“陛下与此属共取天
下；今已为天子，而所封皆故人所爱，所诛皆平生仇
怨。今军吏计功，以天下为不足用，遍封而恐以过失
及诛，故相聚谋反耳。”上曰：“为之奈何？”良曰：“取上素所
不快计，群臣所共知最甚者一人，先封以示群臣。”三
月，上置酒封雍齿，因趣丞相急定功行封。罢酒，群臣
皆喜曰：“雍齿且侯，吾属亡患矣。”按《萧何传》，汉五年，
已杀项羽，即皇帝位，论功行封，群臣争功，岁馀功不
决。上以萧何功最盛，先封为酂侯，食邑八千户。功臣
皆曰：“臣等身被坚执兵，多者百馀战，少者数十合，攻
城略地，大小各有差。今萧何未有汗马之劳，徒持文
墨议论，不战，顾居臣等上，何也？”上曰：“诸君知猎乎？”曰：
“知之。”“知猎狗乎？”曰：“知之。”高帝曰：“夫猎，追杀兽者狗也；
而发纵指示兽处者人也。今诸君徒能走得兽耳，功
狗也；至如萧何，发纵指示，功人也。且诸君独以身从
我，多者三两人。今萧何举宗数十人，皆随我功，不可
忘也！”群臣后皆莫敢言。列侯毕已受封，奏位次，皆曰：
“平阳侯曹参身被七十创，攻城略地，功最多，宜第一。”
上已桡功臣多封，何至位次未有以复难之，然心欲
何第一。关内侯鄂千秋时为谒者，进曰：“群臣议皆误。

从关中遣军补其处，非上所诏令召，而数万众会上
乏绝者数矣。夫汉与楚相守荥阳数年，军无见粮，萧
何转漕关中，给食不乏。陛下虽数亡山东，萧何尝全
阙中待陛下，此万世功也。今虽亡曹参等百数，何缺
于汉！汉得之不必待以全，奈何欲以一旦之功而加
万世之功哉！萧何当第一，曹参次之。”上曰：“善。”于是乃
令何第一，赐带剑履上殿，入朝不趋。上曰：“吾闻进贤，
受上赏。萧何功虽高，待鄂君乃得明。”于是因鄂千秋
故所食关内侯邑二千户，封为安平侯。是日，悉封何
父母兄弟十馀人皆有食邑，乃益封何二千户。以常
繇咸阳时，何送我，独赢钱，二也。按《张良传》，六年封
功臣。良未尝有战斗功，高帝曰：“运筹策帷幄中，决胜
千里外，子房功也。自择齐三万户。”良曰：“始臣起下邳，
与上会留，此天以臣授陛下。陛下用臣计，幸而时中，
臣愿封留足矣，不敢当三万户。”乃封张良为留侯，与
萧何等俱封。上已封大功臣二十馀人，其馀日夜争
功而不决，未得行封。上居雒阳南宫，从复道望见诸
将，往往数人偶语。上曰：“此何语？”良曰：“陛下不知乎？此
谋反耳。”上曰：“天下属安定，何故而反？”良曰：“陛下起布
衣，与此属取天下。今陛下已为天子，而所封皆萧、曹
故人所亲爱，而所诛者皆平生仇怨。今军吏计功，天
下不足以遍封，此属畏陛下不能尽封，又恐见疑过
失及诛，故相聚而谋反耳。”上乃忧曰：“为将奈何？”良曰：
“上平生所憎，群臣所共知，谁最甚者？”上曰：“雍齿与我
有故怨，数尝窘辱我，我欲杀之，为功多，不忍。”良曰：“今
急先封《雍齿》以示群臣，群臣见雍齿先封，则人人自
坚矣。”于是上乃置酒，封雍齿为什方侯，而急趣丞相
御史定功行封。群臣罢酒，皆喜，曰：“雍齿且侯，我属无
患矣。”按《功臣表》，曹参以中涓从起沛，至霸上侯。以
将军入汉，以假左丞相定魏、齐。十二月，以右丞相封
为平阳侯，食邑万六百户。十二年薨，谥懿侯，子窋嗣。

〈注〉师古曰：“中涓，亲近之臣，若谒者、舍人之类也。涓，洁也。主居中扫洁也。”孟康曰：“曹参位第二而表在首，萧何位第一而表在十三表，以封前后故也。”

靳歙以中涓从起宛、胊，入汉，以骑都尉定三秦，击项
籍，别定江、汉。十二月，封为信武侯，食邑五千三百户。
九年薨，谥肃侯。子亭嗣。

〈注〉《师方》曰：“歙，音翕。”

夏侯婴以令史从降沛，为太仆，常奉车竟定天下，及
全皇太子、鲁元公主。十二月封为汝阴侯，食邑六千
九百户。三十年薨，谥文侯，子灶嗣。王吸以中涓从起
丰，至霸上，为骑郎将。入汉，以将军击项籍。十二月封
为清河侯，食邑二千二百户。二十二年薨，谥定侯，子
彊嗣。傅宽以舍人从起横阳，至霸上，为骑将。入汉，定
三秦，属淮阴。定齐，为齐丞相。十二月封为阳陵侯，食
邑二千六百户。十二年薨，谥“景侯”，子清嗣。召欧以中
涓从起沛，至霸上，为连敖。入汉，以骑将定燕、赵，得燕
将军。十二月封为广严侯，食邑二千二百户。二十三
年薨，子胜嗣。薛欧以舍人从起丰，至霸上，为郎。入汉，
以将军击项籍将锺离昧。十二月封为广平侯，食邑
四千五百户。十四年薨，谥敬侯，子山嗣。陈濞以舍人
从。砀以刺客，将入汉，以都尉击项羽荥阳，绝甬道，杀
追士卒。十二月封为博阳侯。三十年薨，谥严侯，子塞
嗣。陈婴以自定东阳为将，属楚项梁，为楚柱国。四岁，
项羽死，属汉定豫章、浙江，都渐定，自为王壮息。十二
月封为堂邑侯，食邑六百户。八年薨，谥安侯，子禄嗣。
陈平以故楚都尉、汉王二年，初起修武，为都尉，以护
军中尉出奇计，定天下。十二月封为曲逆侯，食邑五
千户。二十四年薨，谥献侯，子买嗣。张良以厩将从起
下邳，以韩申都下韩，入武关，设策降秦王婴。解上与
项羽隙，请汉中地，常为计谋。正月封为留侯，食邑万
户。十六年薨，谥“文成侯”，子不疑嗣。刘缠兵初起，与诸
侯共击秦，为楚左令尹。汉王与项有隙于鸿门，缠解
难，以破羽降汉。正月封为射阳侯。孝惠三年薨。子雎
有罪，不得代。

〈注〉师古曰：“缠即项伯也。‘射’”字或作“贳”者，后人改也。

萧何以客初从入汉，为丞相，守蜀及关中，给军食，佐
定诸侯，为法令。宗庙正月封为酂侯，食邑八千户。九
年薨，谥文终侯，子禄嗣。周勃以中涓从起沛，至霸上，
为侯，定三秦食邑，为将军，入汉，定陇西，击项籍，守峣
关，定泗水、东海。正月封为绛侯，食邑八千一百户。十
二年薨，谥“武侯”，子胜之嗣。樊哙以舍人起沛，从至霸
上，为侯。以郎入汉，定三秦，为将军击项籍，再益封。从
破燕，执韩信。正月封为舞阳侯，食邑五千户。十三年
薨，谥“武侯”，子伉嗣。郦商以将军从起岐，攻长社以南，
别定汉及蜀，定三秦，击项籍，正月封为曲周侯，食邑
四千八百户。二十二年薨，谥“景侯”，子寄嗣。灌婴以中
涓从起砀，至霸上，为昌文君。入汉，定三秦食邑，以将
军属韩信，定齐、淮南及八邑，杀项籍。正月封为颍阴
侯，食邑五千户。二十六年薨，谥“懿侯。”子何嗣。周昌初起，以《职志》击秦，入汉，出关，以内史坚守敖仓，以御史
大夫正月封汾阴侯。十年薨，谥“悼侯。”子开方嗣。

〈注〉如淳曰：“《职志》，官名，主旗帜也。”师古曰：“志音式吏反。”

武虎兵初起，以谒者从击秦，入汉，定三秦，出关以将
军击定诸侯。正月封为梁邹侯，比博阳侯，食邑二千
八百户。十一年薨，谥孝侯，子最嗣。董渫初起，以舍人
从击秦，为都尉入汉，定三秦，出关以将军定诸侯。正
月封为成侯，食邑二千八百户。七年薨，谥敬侯。子赤
嗣。孔聚以执盾前元年从起砀，以左司马入汉，为将
军，三以都尉击项籍，属韩信。正月封为蓼侯。三十年
薨，谥夷侯，子臧嗣。陈贺以舍人，前元年从起砀，以左
司马入汉，用都尉属韩信，击项籍，为将军，定会稽、浙
江、湖陵。正月封为费侯。二十二年薨，子常嗣。陈豨以
特将将卒五百人，前元年从起宛、胊，至霸上，为游击
将军，别定代破臧荼。正月封为阳夏侯。十年，以赵相
国反，自为王。十二年，诛周灶，以卒从起砀，以连敖入
汉，以长鉟都尉击项籍。正月，封为隆虑侯。三十九年
薨，谥“克侯。”子通嗣。

〈注〉《如淳》曰：“连敖，楚官号。”

丁复以越将从起薛，至霸上，以楼烦将入汉，定三秦，
属周吕侯。破龙且、彭城，为大司马。破项籍，叶为将军
忠臣。正月封为阳都侯，食邑七千八百户。十九年薨，
谥敬侯，子甯嗣。吕青以汉五年用令尹初从功，比堂
邑侯。正月封阳信，食邑一千户。十年薨，谥“胡侯”，子臣
嗣。郭蒙以扈卫起薛，属周吕侯，破秦军扛里，陷杨熊
军曲遇，入汉为城将，定三秦，以都尉坚守敖仓，为将
军，破项籍。正月封为东武侯，邑三千户。十九年薨，谥
贞侯，子它嗣。雍齿以赵将，前三年从定诸侯，功比平
定侯。三月封汁防，食邑二千五百户。九年薨，谥肃侯，
子钜鹿嗣。雍齿故沛豪，有力，与上有隙，故晚从陈武，
以将军前元年将卒二千五百人起薛，别救东阿，至
霸上。三岁十月入汉，击齐历下，军临菑。三月封为棘
蒲侯。孝文后元年薨，谥“刚侯。”子奇反，诛，不代。朱轸以
舍人前元年从起沛，以队师先降翟王，虏章邯。三月
封为都昌侯。十四年薨，谥“严侯。”子率嗣。严不职，以舍
人从起沛，至霸上，以骑将入汉，还击项籍，属丞相甯
功封侯，用将军击黥布，三月封为武彊侯。二十年薨，
谥“严侯。”子婴嗣。合傅胡害以越户将从破秦入汉，定
三秦，以都尉击项籍，三月封为贳侯，食邑六百户，功
比台侯。二年薨，谥齐侯。子方山嗣。摇母馀，以越队将
从破秦入汉，定三秦，以都尉击项籍，三月封为海阳
侯，食邑千七百户。九月薨，谥“齐信侯。”子昭襄嗣。宣虎
以河南将军，汉王三年，降晋阳，以重将破臧荼，三月
封为南安侯，食邑九百户。三十年薨，谥严侯，子戎嗣。
蔡寅以魏太仆，汉王三年初，从以车骑将军破龙且
及彭城，三月封肥如侯，食邑千户。二十四年薨，谥敬
侯，子戎嗣。虫达以西城户将三十七人从起砀至霸
上，为执金吾。五年为二队将，属周吕侯入汉，定三秦，
以都尉破项籍陈下。三月封为曲成侯，食邑四千户，
以将军击燕、代。二十二年薨，谥圉侯，子捷嗣。陈涓以
卒，前元年起砀从以二队将入汉，击项籍，得梁郎将
处。三月封为河阳侯，以丞相定齐。二十二年薨，谥严
侯，子信嗣。韩信初以卒从项梁，梁死，属项羽，为郎中，
至咸阳，亡，从入汉，为连敖票客。萧何言信为大将军，
别定魏、赵，为齐王，徙楚。坐擅发兵，废为淮阴侯。十一
年，坐谋反诛。

〈注〉师古曰：《高纪》及《信传》并云“为治粟都尉”，而此云“票客”，参错不同，或者以其票疾而宾客礼之，故云“票客”也。

《耏跖》以门尉前元年初起砀至霸上，为定武君。入汉，
还定三秦，为都尉，击项羽功封芒侯。三年薨，子昭嗣。
阎《泽赤》以执盾初起，从入汉，为河上守，迁为殷相。击
项籍功，比平定侯。四月封敬市。〈史记作故市〉食邑千户。三
年薨，子无害嗣。戎赐以连敖从起薛，以三队将入汉，
定三秦，以都尉破项籍军，为将军。六月封为柳丘侯，
食邑八千户。十八年薨，谥“齐侯”，子安国嗣。周止以舍
人从起沛，以郎中入汉，为周信侯，定三秦，以为骑郎
将，破项籍东城。六月封为魏其侯，食邑千户。十八年
薨，谥“严侯”，子简嗣。缯贺以执盾汉王。三年，初起，从晋
阳以连敖击项籍。汉王败走。贺击楚，追骑以故不得
进。汉王顾谓贺祁王。战彭城，斩项籍。争恶，绝延壁。六
月，封为祁侯，食邑千四百户。二十三年薨，谥谷侯。子
胡嗣。

〈注〉《师古》曰：“谓之祁王，盖嘉其功，故宠号之，许以为王也。”争恶谓争恶地。延壁，壁垒之名也。

工师喜，初以舍人从击破秦，以郎中入汉，以将军定
诸侯，守雒阳。六月，封为平侯，食邑千二百户。六年薨，
谥悼侯，子奴嗣。奚涓以舍人从起沛，至咸阳，为郎。入
汉，以将军定诸侯，功比舞阳侯，封鲁，食邑四千八百
户。六年薨。涓无子，封母底为重平侯。十九年薨。尹恢初以谒者从入汉，以将军击定诸侯，以右丞相备守
淮阳，功比厌次侯，封城父，食邑二千户。九年薨，谥“严
侯”，子开方嗣。张越以骑都尉汉五年从起东垣，击燕、
代属雍齿有功，为车骑将军，封为任侯，高后三年有
罪，免，户七百五十。襄以执盾队史，前元年从起砀，破
秦，以治粟内史入汉，以上郡守击定西魏地功封为
棘丘侯，高后元年有罪，免，户九百七十。郭亭以连敖
前元年从起单父，以塞路入汉，还定三秦，属周吕侯
以都尉击项籍功，七月封为河陵侯。二十四年薨，谥
“顷侯”，子欧嗣。

〈注〉师古曰：“塞路者，主塞要路以备敌寇也。”

单究，初以舍人从，以郎入汉，定三秦，以郎骑将军击
诸侯，功比魏其侯。七月封昌武，食邑九百户。十三年
薨，谥“靖信侯”，子如意嗣。《丙猜》初以客从入汉，定三秦，
破项籍，比斥丘侯。七月封高宛，食邑千六百五户。七
年薨，谥“制侯。”子得嗣。丁义以卒从起留，以骑将入汉，
定三秦，破项籍军荥阳，为郎骑将，破锺离昧军固陵。
七月封为宣曲侯，食邑六百七十户。二十二年薨，谥
“齐侯”，子通嗣。华毋害以越将从起留入汉，定三秦，击
臧荼，七月封为终陵侯，食邑七百四十户，从攻马邑
及布。三十五年薨，谥“齐侯”，子勃嗣。刘到以舍人从起
砀至霸上，以二队入汉，定三秦，以都尉击项籍，破臧
荼。八月封为东茅侯。捕韩王信为将军，益邑千户。二
十四年薨，谥敬侯，子吉嗣。唐厉以舍人初从起丰，以
左司马入汉，以亚将攻籍。却敌，为东部都尉，破籍侯。
成武为汉中尉，击布。八月，封为斥丘侯，食邑千户。二
十年薨，谥懿侯。子朝嗣。

〈注〉《师古》曰：“初为成武侯，后更封斥丘也。”

戴野以舍人从起砀，用队帅入汉，以都尉击籍。籍死，
击临江，属将军贾功。八月，封为台侯，以将军击燕、代。
二十五年薨，谥定侯，子午嗣。王陵以自聚党定南阳，
汉王还击项籍，以兵属从定天下。八月，封为安国侯，
食邑五千户。二十一年薨，谥武侯，子忌嗣。丁礼以中
涓骑从起砀，为骑将入汉，定三秦，为正奉侯，以都尉
击籍属灌婴，杀龙且。八月，更封为乐成侯，食邑千户。
二十六年薨，谥节侯，子马从嗣。审食其以舍人初起，
侍吕后，孝惠二岁十月，吕后入楚，食其侍从一岁，封
为辟阳侯。二十五年，为淮南王长所杀，谥幽侯，子平
嗣。周绁以舍人从起沛，至霸上，入汉，定三秦，食邑池
阳。击项籍荥阳，绝甬道。从度平阴，遇韩信军襄国楚
汉分鸿沟以绁为信战不利，不敢离上。八月封为蒯
成侯，食邑三千二百户。二十七年薨，谥“制侯。”子昌嗣。
鄂秋以谒者汉王，三年初从定诸侯，举萧何有功，八
月，因故食邑二千户，封为安平侯。十二年薨，谥敬侯。
子嘉嗣。张苍以客从起武阳，至霸上，为常山守，得陈
馀，为代相。徙赵相，以代相八月封为北平侯，食邑千
二百户。五十年薨，谥“文侯。”子奉嗣。陈夫乞以卒从起
扛里入汉，以都尉击项籍，定燕，封高胡侯，食邑千户。
二十五年薨，子程嗣。爰类以慎将元年从起留入汉，
以都尉守广武功，封厌次侯。二十二年薨，子某嗣。

〈注〉师古曰：“慎将，以谨慎为将也。”

按《外戚恩泽侯表》：“吕泽以客从入汉，定三秦，将兵下
砀。汉王败彭城，往从之，佐定天下。正月封为周昌侯。
三年薨，谥令武侯，子台嗣。吕释之以客从击秦，汉王
入汉，使释之归丰卫太上皇。四月封为建成侯。九年
薨，谥康侯。子则嗣。”

高帝七年，复封功臣刘它等为“通侯。”

按：《汉书高祖本纪》不载。按《功臣表》，“刘它以砀郡长，
初从功，比”侯，十月封为平皋侯，食邑五百八十户，
实项氏，赐姓刘。十年薨，谥“炀侯”，子远嗣。陈胥以卒从
起薛，以将军入汉，以右司马击项籍。十月封为复阳
侯，食邑千户。三十一年薨，谥“刚侯。”子嘉嗣。其石以中
谒者从入汉，以郎中骑从定诸侯。十一月封为阳河
侯，食邑五百户。三年薨，谥“齐侯”，子安国嗣。许盎以骈
邻从起昌邑，以说卫，入汉，以中尉击项籍。十月，封为
《柏至侯》，食邑千户。二十年薨，谥靖侯，子禄嗣。

〈注〉师古曰：“二马曰骈。骈邻谓并两骑为军翼也。《说》，读曰税。卫，谓军行初舍止之时主为卫也。”

吕马童以郎骑将，汉元年从好畤以司马击龙且，复，
共斩项籍。正月封为中水侯，食邑千五百户。三十年
薨，谥严侯，子瑕嗣。王翥以中郎骑，汉王二年从起下
邳，属淮阴侯，从灌婴共斩项羽。正月封为杜衍侯，食
邑千七百户。十八年薨，谥严侯，子福嗣。杨喜以郎中
骑，汉王二年从起杜，属淮阴，后从灌婴共斩项籍。正
月封为赤泉侯，食邑千九百户。封十三年，高后元年
有罪免，二年复封。十八年薨，谥“严侯。”子敷嗣。华寄以
舍人从起薛入汉，以都尉击项羽，攻韩王信。三月封
为朝阳侯，食邑千户。十二年薨，谥“齐侯。”子夷嗣。杜得
臣以卒从起湖陵，入汉，以郎将迎左丞相军，击项籍。
七月封为棘阳侯，食邑二千户。二十六年薨，谥严侯，
子但嗣。吕腾以骑士汉王三年从出关，以郎中共击斩项羽，功比杜衍侯，封涅阳，食邑千五百户。孝文五
年薨。子成实非子不得代。林挚以客从起亢父，斩章
邯所置蜀守，用燕相封为平棘侯，食邑千户。二十四
年薨，谥懿侯。子《辟彊》嗣。

高帝八年，封功臣赵将夕等为“通侯。”

按《汉书，高祖本纪》，不载。按《功臣表》，赵将夕以赵将
汉王，三年降属淮阴侯，定赵齐楚，以击平城功，十月
封为深泽侯，食邑七百户。高后元年有罪免，二年复
封，一年薨，谥齐侯，子头嗣。温疥以燕将军汉王，四年
从破曹咎军，为燕相，告燕王荼反，十月封为。侯，以
燕相国定卢绾，食邑千九百户。二十五年薨，谥“顷侯”，
子仁嗣。程黑，以赵卫将军汉王三年从起卢奴，击项
羽敖仓下，为将军，攻臧荼有功，十月封为历侯，食邑
千户。十四年薨，谥简侯。子釐嗣。卫胠，汉七年以梁将
军从初起击韩信、陈豨、黥布，军功比高陵侯。十二月
封武原，食邑二千八百户。八年薨，谥靖侯。子寄嗣。陈
锴〈史记作错〉高祖七年，为将，从击代陈豨有功。十二月，封
为槁侯，食邑六百户。七年薨，谥祖。〈史记作袛〉侯。子婴嗣。许
瘛以汉三年用赵右林将初击定诸侯功，二月封为
宋子侯，食邑五百三十六户。四年薨，谥惠侯。子留嗣。
陈遫以舍人从起丰入汉，以都尉击项羽，三月封为
猗氏侯，食邑千一百户。十一年薨，谥敬侯。子支嗣。室
中同以弩将初起从入汉，以都尉击项羽代侯功，三
月封为清侯，食邑千户。五年薨，谥简侯。子圣嗣。留肸，
以客吏初起，从入汉，以都尉击项籍、代侯，功三月封
为彊侯，食邑千户。三年薨，谥“圉侯。”子章复嗣。秦同以
卒从起薛，以弩将入汉，以都尉击项羽代侯，功三月
封为彭侯，食邑千户。二十二年薨，谥简侯。子执嗣。杨
武以郎中骑将，汉元年从起下邽，击阳夏，以骑都尉
斩项羽，三月封为吴房侯，食邑七百户。三十二年薨，
谥严侯。子去疾嗣。魏遫以舍人从砀入汉，以都尉击
臧荼功，四月封为甯侯，食邑千户。三十五年薨，谥“严
侯。”子连嗣。旅卿，以齐将汉王。四年，从韩信起无盐、定
齐，击项羽，又击韩王信于代。六月封为昌侯，食邑千
户。三十四年薨，谥“圉侯。”子通嗣。旅罢师，以齐将汉王。
四年，从淮阴侯起击项籍，又攻韩王信于平城，有功。
六月封为共侯，食邑千二百户。二十六年薨，谥严侯。
子党嗣。冯解散，以代大与汉王，三年降，为雁门守，以
将军平代及寇。六月封为阏氏侯，食邑千户。四年薨，
谥节侯。子它嗣。

〈注〉师古曰：“大与，主爵禄之官。”

张说以卒从起方，与属魏豹。一岁五月，以执盾入汉，
以司马击项羽，以将军定代。七月封为安丘侯，食邑
二千户。三十二年薨，谥懿侯，子奴嗣。纪通父城以将
军从击破秦，入汉，定三秦，功比平定侯，战好畤，死事。
九月，封子通为襄平侯。五十二年薨，子相夫嗣。陈署
以卒从汉王起霸上，以谒者击项籍，斩曹咎。九月封
为龙阳侯，食邑千户。十八年薨，谥敬侯，子坚嗣。张瞻
师以赵骑将从击诸侯功，十二月封为平侯，食邑千
五百户。八年薨，谥严侯，子惸嗣。须无，诏以为列诸侯，
自置吏令长，受令长沙王。三月封为陆量侯。二年薨，
于桑嗣。周成父苛以内史从击破秦，为御史，入汉围
取诸侯，守荥阳，骂项籍死事。四月封子成为高景侯。
孝文后五年，谋反，下狱死。邓弱以长沙将兵，四月封
为离侯。吴郢以长沙柱国，九月封为义陵侯，食邑千
五百户。七年薨，子望嗣。

高帝九年，废张敖为“宣平侯。”

按《汉书高祖本纪》，“九年冬十二月，行如雒阳。贯高等
谋逆发觉，逮捕高等，并捕赵王敖下狱。诏敢有随王
罪三族郎中田叔孟舒等十人，自髡钳为王家奴，从
王就狱。王实不知其谋。春正月，废赵王敖为宣平侯。
丙寅，前有罪殊死以下皆赦之。二月，行自雒阳至，贤
赵臣田叔孟舒等十人，召见与语，汉廷臣无能出其”
右者，上说，尽拜为郡守。诸侯相。按《功臣表》，“张敖嗣
父耳为赵王，坐相贯高等谋反，废为宣平侯。十七年
薨，谥武侯，子欧嗣。”

高帝十年，封赵壮士四人各千户，封乐毅孙叔为《华
成君》。

按《汉书高祖本纪》：十年“秋九月，代相国陈豨反。上曰：
‘豨尝为吾使，甚有信。代地吾所急，故封豨为列侯，以
相国守代。今乃与王黄等劫掠代地，吏民非有罪也。
能去豨、黄来归者，皆赦之’。”上自东至邯郸，上喜曰：“豨
不南据邯郸而阻漳水，吾知其亡能为矣。”赵相周昌
奏“常山二十五城，亡其二十城，请诛守、尉。”上曰：“守、尉
反乎？”对曰：“不。”上曰：“是力不足，亡罪。”上令周昌选赵壮
士可令将者，白见四人。上嫚骂曰：“竖子能为将乎？”四
人惭，皆伏地。上封各千户，以为将。左右谏曰：“从入蜀
汉，伐楚，赏未遍行，今封此，何功？”上曰：“非汝所知。陈豨
反，赵、代地皆豨有。吾以羽檄征天下兵，未有至者，今
计唯独邯郸中兵耳。吾何爱四千户，不以慰赵子弟？”
皆曰：“善。”又求乐毅有后乎？得其孙叔，封之乐乡，号华成君。

高帝十一年，立尉它为南粤王，封薛公千户，及张相
如等为通侯。

按《汉书高祖本纪》，“十一年夏五月诏曰：‘粤人之俗，好
相攻击。前时秦徙中县之民南方三郡，使与百粤杂
处。会天下诛秦，南海尉它居南方长，治之甚有文理，
中县人以故不耗减，粤人相攻击之俗益止，俱赖其
力，今立它为南粤王。使陆贾即授玺绶，它稽首称臣。
秋，七月，淮南王布反。上问诸将，滕公言故楚令尹薛’”
公有筹策。上召见薛公，言布形埶。上善之，封薛公千
户。按《功臣表》：“张相如，高祖六年为中大夫，以河间
守击陈豨，力战功，十二月封为东阳侯，食邑千三百
户。三十二年薨，谥武侯，子殷嗣。乐说，淮阴侯。韩信舍
人，告信反，十二月封为慎阳侯，食邑三千户。五十二
年薨，子愿嗣。陶舍以右司马汉王五年”，初，从以中尉
击燕、代。十二月封为开封侯，食邑二千户。一年薨，谥
愍侯，子青嗣。公孙昔以卒，《汉王》五年，初，从以郎中击
代，击陈豨。正月封为禾成侯，食邑千九百户。二十一
年薨，谥孝侯，子渐嗣。孙赤以中涓从起沛，以郎入汉，
以将军击项籍，为惠侯。坐守荥阳降楚免。复来，以郎
击籍，为上党守。击陈豨。正月封为堂阳侯，食邑八百
户。九年薨，谥哀侯，子德嗣。高色以客从起，啮桑以上
队将入汉，以将军击魏太原、共陉属淮阴侯《罂度》军
破项籍及豨。正月封为祝阿侯，食邑千八百户。二十
一年薨，谥孝侯，子成嗣。杜恬以汉王二年用御史初
从出关，以内史击诸侯，攻项昌，以廷尉死事，正月封
为长修侯，食邑千九百户。四年薨，谥平侯，子中嗣。赵
尧以汉五年为御史，用奇计，徙御史大夫周昌为赵
相，代昌为御史大夫。从击陈豨功，十一月封为江邑
侯，食邑六百户。高后元年，有罪免。刘泽，帝从兄弟。汉
三年为郎中，击项羽，以将军击陈豨，得正黄，十一月
封为营陵侯，食邑万一千户。高后七年，为琅邪王。《宣
义》，高祖六年，为中地守，以廷尉击陈豨。二月封为土
军侯，食邑千一百户。就国，后为燕相，七年薨，谥“式侯”，
子莫如嗣。任敖以客从起沛，为御史，守丰二岁，击项
羽，为上党守。陈豨反，坚守二月封为广阿侯，食邑千
八百户，复迁为御史大夫。十九年薨，谥懿侯，子敬嗣。
赵衍以谒者汉王元年，初从起汉中雍军，塞渭上，上
计欲还，衍言“从他道，道通。”后为河间守，豨反，诛都尉
相如功，二月封为须昌侯，食邑千四百户。三十二年
薨，谥贞侯。子福嗣。戚鳃初从为郎，以都尉守蕲城，以
中尉二月封为临辕侯，食邑五百户。六年薨，谥坚侯。
子触龙嗣。《公上不害》，高祖六年为太仆，击代豨有功，
二月封为汲侯，食邑千三百户，为赵太仆，三年薨，谥
“绍侯”，子武嗣。吕臣以舍人从起留，以郎入汉，破曹咎、
成皋，为都尉击豨功，二月封为甯陵侯，食邑千户。二
十七年薨，谥“夷侯。”子谢嗣。靳彊以郎中骑千人前三
年从起栎阳，击项羽，以中尉破锺离昧军功三月封
为汾阳侯，十一年薨，谥“严侯。”子解嗣。秘，彭祖以卒从
起沛，以卒开沛城门，为太公仆，以中厩令击陈豨功，
三月封为戴侯，食邑千一百户。十一年薨，谥敬侯。子
惮嗣。翟盰以汉王二年为燕令，以都尉下楚九城，坚
守燕，七月封为衍侯，食邑九百户，十二年薨，谥简侯。
子山嗣。昭涉《掉尾》，汉王四年，以燕相从击项籍，还击
臧荼，八月封为平州侯，食邑千户。十八年薨，谥共侯。
子种嗣。高帝十二年，立南武侯织为南海王，诏谕受
封功臣毋得背义起兵。封单右车等为通侯。

按《汉书高祖本纪》，十二年“春二月诏曰：‘南武侯织，亦
粤之世也，立以为南海王。三月诏曰：‘吾立为天子，帝
有天下，十二年于今矣。与天下之豪士贤大夫共定
天下，同安辑之。其有功者，上致之王，次为列侯，下乃
食邑。而重臣之亲或为列侯，皆令自置吏，得赋敛。女
子公主为列侯食邑者，皆佩之印，赐大第室，吏二千’’”
石徙之长安，受小第室，“入蜀汉定三秦者，皆世世复。
吾于天下贤士功臣，可谓亡负矣。其有不义，背天子，
擅起兵者，与天下共伐诛之。布告天下，使明知朕意。”

〈注〉第有甲乙次第也。

按《功臣表》：“单右车以卒从沛入汉，以郎击布功，十月
封为中牟侯，食邑二千二百户。始高祖微时，有急，给
高祖马，故得侯。二十三年薨，谥共侯。子绘嗣。黄极忠
以群盗长为临江将，已而为汉击临江王。及诸侯破
布，十月封为邔侯，食邑千户。二十七年薨，谥严侯，子
荣成嗣。周聚以卒从丰，以队卒入汉，击项籍、成皋有”
功，为将军。布反，定吴郡。十月封为博阳侯。二十四年
薨，谥节侯，子遫嗣。灵常，以荆令尹汉。五年初从击锺
离昧及陈公利几，徙为汉中大夫，从至陈，取韩信，迁
中尉以击布。十月封为阳羡侯，食邑二千户。十四年
薨，谥定侯，子贺嗣。泠耳以客从起沛，入汉，用兵破齐
田解军，以楚丞相坚守彭城拒布军功，十月封为下
相侯，食邑二千户。十八年薨，谥严侯。子顺嗣。王虞人
以骑司马。汉王元年，从起废丘，以都尉破田横、龙且追籍至东城，以将军击布。十二月封为高陵侯，食邑
九百户。十年薨，谥圉侯。子弄弓嗣。贲赫，淮南王英布
中大夫。告反，十二月封为期思侯，食邑二千户。孝文
十四年薨，谥康侯。亡后季必以骑都尉汉二年初起
栎阳，攻破废丘，因击项籍，属韩信，破齐，攻臧荼，为将
军击韩信。十二月封为戚侯，食邑千五百户。十六年
薨，谥“圉侯。”子长嗣。冯谿以卒前二年起柘击籍，定代
为将军功，正月封为榖阳侯。十二年薨，谥定侯。子熊
嗣。许猜以楚将，汉一年降，从起临济，以郎中击项羽
陈豨，正月封为严侯，食邑六百户。四十年薨，谥“敬侯。”
子恢嗣。奚意以魏郎汉王，二年从起阳武，击项籍，属
魏王豹。豹反，徙属相国彭越，以太原尉定代。正月封
为成阳侯，食邑六百户。十六年薨，谥定侯，子信嗣。刘
襄以客从汉王，二年起定陶，以大谒者击布，三月封
为桃侯，食邑千户。孝惠七年有罪免，二年复封。十六
年薨，谥安侯，子舍嗣。郦疥父食其以客从破秦，以列
侯入，还定诸侯，常使使约和诸侯，说齐王死事。子疥，
二月封为高梁侯，十三年薨，谥共侯，子勃嗣。陈仓以
中涓从起丰，以骑将入汉，以将军击项籍，后攻卢绾。
六月封为纪信侯，食邑七百户。十年薨，谥匡侯，子开
嗣。王竞以车司马，汉元年初从起高陵，属刘贾，以都
尉从军。六月封为景侯，食邑五百户。七年薨，谥严侯，
子《真粘》嗣。毛释之以中涓从起丰，以郎骑入汉，还从
击诸侯，六月封为张侯，食邑七百户。二十六年薨，谥
节侯，子鹿嗣。革朱以越连敖从起薛，别以越将入汉，
击诸侯，以都尉。六月封为煮枣侯，食邑九百户。孝惠
七年薨，谥“端侯。”嗣子有罪，不得代。孝文二年，式以朱
子绍封。朱濞，以卒从起丰，入汉，以都尉击项籍、臧荼。
十二月封为傿陵侯，食邑二千七百户。十一年薨，谥
严侯。子庆嗣。张平以中尉前元年从起单父，不入关，
以击籍黥布卢绾，得南阳。十二月封为卤侯，食邑二
千七百户。十二年薨，谥“严侯。”子胜嗣。

〈注〉师古曰：“季必”，《灌婴传》云“李必。”今此作《季表传》，不同，当有误。

### 惠帝元年封吴浅为便侯

按《汉书惠帝本纪》，不载。按《功臣表》，“吴浅以父长沙
王功，九月封为便侯，食邑二千户。三十七年薨，谥顷
侯，子信嗣。”

惠帝二年，封黎朱苍为“轪侯。”

按《汉书惠帝本纪》，不载。按《功臣表》，“黎朱苍以长沙
相，四月封为轪侯，食邑七百户。八年薨，子狶嗣。
惠帝三年夏五月，立闽越君摇为东海王。”

按《汉书惠帝本纪》云云。按《两粤传》，初，高祖击项籍，
摇率越人佐汉。孝惠三年，举高帝时越功，曰：“闽君。摇
功多，其民便附”，乃立摇为东海王，都东瓯，世俗号为
东瓯王。后数世，至孝景三年，吴王濞反，东瓯受汉购，
杀吴王。吴王子怨杀其父，借闽越兵围东瓯，汉发兵
救之，东瓯请举国徙中国，处江淮之间。按《年表》，自摇
立至“广徙”，凡五十五年。

惠帝五年夏，封刘到为平都侯。

按《汉书惠帝本纪》，不载。按《功臣表》，“刘到以齐将，高
祖三年定齐降，六月封为平都侯，食邑千户，十三年
薨，谥孝侯。”

### 高后元年封张买等四人为侯

按《汉书高后本纪》，不载。按《功臣表》，“张买以父越人，
为高祖骑将，从军，以中大夫，四月封为南宫侯，薨，子
生嗣。阳城延以军匠从起郏，入汉，为少府，作长乐未
央宫，筑长安城先就。四月封为梧侯，食邑五百户。六
年薨，谥齐侯。子去疾嗣。齐受，以卒，从起留以家车吏。
入汉，以骁骑都尉击项籍，得楼烦，将用齐丞相。四月
封”为平定侯。九年薨，谥“敬侯。”子市人嗣。冯无择以悼
武王郎中从高祖起丰，攻雍，共击项籍，力战，奉悼武
王出荥阳。四月封为博成侯。三年薨，谥敬侯。子代嗣。

〈注〉师古曰：“悼武王，高后兄周吕侯吕泽也，高后追尊曰悼武王。”

吴阳，以父《长沙王》功，七月封为沅陵侯。二十五年薨，
谥“顷侯。”子福嗣。

高后二年，诏“差次列侯，功定朝位，藏之高庙。”

按《汉书高后本纪》：高后二年春，诏曰：“高皇帝匡饬天
下，诸有功者皆受分地为列侯，万民大安，莫不受休
德。朕思念至于久远，而功名不著，亡以尊大谊施后
世。今欲差次列侯功，以定朝位，藏于高庙，世世勿绝，
嗣子各袭其功位。其与列侯议定奏之。”丞相臣平言：
“谨与绛侯臣勃、曲周侯臣商、颍阴侯臣婴、安国侯臣”
陵等议：“列侯幸得赐餐钱奉邑，陛下加惠，以功次定
朝位，臣请藏高庙。”奏可。

高后四年夏封诸功臣为通侯。

按《汉书高后本纪》，不载。按《功臣表》：朱进以执矛从
入汉，以中尉破曹咎，用吕相。四月封为中邑侯，食邑
六百户。二十二年薨，谥贞侯，子悼嗣。卫毋择以队卒
从起沛，属皇䜣，以郎击陈馀，用卫尉。四月封为乐平侯，食邑六百户，三年薨，谥简侯。子胜嗣。王恬，启汉五
年为郎中柱下令，以卫将军击陈豨，用梁相。四月封
为山都侯，八年薨，谥贞侯，子中黄嗣。徐厉以舍人从
沛以郎中入汉，还得雍王邯家属，用常山丞相。四月
封为祝兹侯，十一年薨，谥夷侯，子悼嗣。周信以卒从
起单父，为吕后舍人，度吕后，为河南守。四月封为成
阴侯，食邑五百户。十六年薨，谥夷侯，子勃嗣。吕它父
婴，以连敖从高祖破秦入汉，以都尉定诸侯，功比朝
阳侯死事。四月，封子它为俞侯。四年，坐吕氏诛越，以
卒从汉。二年，起栎阳，以卒吏击项羽，为河内都尉，用
长沙相。四月，封为醴陵侯，食邑六百户。孝文四年，有
罪免。

### 文帝元年益封周勃等食邑封刘揭等为通侯

按《汉书文帝本纪》：“元年冬十月辛亥，皇帝见于高庙，
遣车骑将军薄昭迎皇太后于代。诏曰：‘前吕产自置
为相国，吕禄为上将军，擅遣将军灌婴将兵击齐，欲
代刘氏。婴留荥阳，与诸侯合谋以诛吕氏。吕产欲为
不善，丞相平与太尉勃等谋夺产等军，朱虚侯章首
先捕斩产，太尉勃身率襄平侯通持节承诏入北军，
典客揭夺吕禄印。其益封太尉勃，邑万户，赐金五千
斤；丞相平、将军婴邑各三千户，金二千斤；朱虚侯章
襄平侯通，邑各二千户，金千斤’。”封典客揭为阳信侯，
赐金千斤。正月，封将军薄昭为轵侯。六月，诏曰：“方大
臣诛诸吕迎朕，朕狐疑，皆止朕，唯中尉宋昌劝朕，朕
已得保宗庙。已尊昌为卫将军，其封昌为壮武侯。”又
曰：“列侯从高帝入蜀汉者六十八人，益邑各三百户；
吏二千石以上从高帝颍川守尊等十人，食邑六百
户；淮阳守申屠嘉等十人，五百户；卫尉足等十人，四
百户。封淮南王舅赵兼为周阳侯，齐王舅驷钧为靖
郭侯，故常山丞相蔡兼为樊侯。”按《功臣表》，“刘揭，高
祖十三年为郎，以典客”夺吕禄印，闭殿门，止产等共
立皇帝。十一月封为阳信侯，食邑二千户。十四年薨，
谥“夷侯”，子中意嗣。宋昌以家吏从高祖起山东，以都
尉从荥阳，食邑以代中尉。劝王骖乘入即帝位。四月
封为壮武侯，食邑千四百户。景帝中四年，有罪，夺爵
一级，为关内侯。蔡兼以睢阳令。高祖初，从阿以韩家
子还定北地，用常山相。六月，封为樊侯，食邑千二百
户。十四年薨。子客嗣。

〈注〉师古曰：“蔡兼本六国时韩家之诸子，后更姓蔡也。”

按《外戚恩泽侯表》：“薄昭，高祖七年为郎从军，十七年
以中大夫迎帝于代，以车骑将军迎皇太后。正月，封
为轵侯，食邑万户。十年，坐杀使者，自杀。”

文帝二年，诏列侯就国。

按《汉书文帝本纪》，二年冬十月诏曰：“朕闻古者诸侯
建国千馀，各守其地，以时入贡，民不劳苦，上下驩欣，
靡有违德。今列侯多居长安，邑远，吏卒给输费苦，而
列侯亦无由教训其民。其令列侯之国为吏及诏所
止者，遣太子。”

文帝三年，诏免丞相勃，遣就国。

按《汉书文帝本纪》，三年冬十一月，诏曰：“前日诏遣列
侯之国，辞未行。丞相，朕之所重，其为朕率列侯之国。”
遂免。丞相勃遣就国。

文帝七年封魏驷起二人为通侯。

按《汉书文帝本纪》，不载。按《功臣表》，魏驷以阳陵君
三月封为沶陵侯，十二年薨，谥康侯。亡后起以信平
君三月封为南侯，坐后父故，削爵一级，为关内侯。
《文帝》十年，封召奴为黎侯。

按《汉书文帝本纪》，不载。按《功臣表》，“召奴以父齐相，
四月封为黎侯，十一年薨，谥顷侯，子溃嗣。”

文帝十四年，封孙单为“缾侯。”

按《汉书。文帝本纪》，不载。按《功臣表》，“孙单父卬，以北
地都尉匈奴入，力战死事，三月封为缾侯。”孝景前三
年，坐反诛。

文帝十六年，封韩𬯎当为弓高侯，韩婴为襄城侯。
按《汉书·文帝本纪》不载。按《功臣表》，“韩𬯎当故韩王
子，以匈奴相国降，六月封为弓高侯，十六年薨，谥壮
侯。韩婴，韩王信太子之子，以匈奴相国降，六月封为
襄城侯，食邑二千户，七年薨，谥哀侯。子释之嗣
文帝后，三年封申屠嘉为故安侯。”

按《汉书·文帝本纪》，不载。按《功臣表》：“申屠嘉，孝文二
年举淮阳守，从高祖功，用丞相，四月封为故安侯，食
邑五百户。七年薨，谥节侯，子共嗣。